CELEX: C2007/155/13
Language: et
Date: 2007-07-07 00:00:00
Title: Kohtuasi C-155/07: 20. märtsil 2007 esitatud hagi — Euroopa Parlament versus Euroopa Liidu Nõukogu

7.7.2007   
            
            
               ET
            
            
               Euroopa Liidu Teataja
            
            
               C 155/8
            
         20. märtsil 2007 esitatud hagi — Euroopa Parlament versus Euroopa Liidu Nõukogu
   (Kohtuasi C-155/07)
   (2007/C 155/13)
   Kohtumenetluse keel: prantsuse
   Pooled
   
      Hageja: Euroopa Parlament (esindajad: R. Passos, A. Baas ja D. Gauci)
   
      Kostja: Euroopa Liidu Nõukogu (esindajad: M. Arpio Santacruz, M. Sims ja D. Canga Fano)
   Hageja(te) nõuded
   
               —
            
            
               Tühistada nõukogu 19. detsembri 2006. aasta otsus 2006/1016/EÜ, millega Euroopa Investeerimispangale antakse ühenduse tagatis ühendusevälistele projektidele antavatest laenudest ja laenutagatistest tekkida võiva kahjumi puhuks (1), EÜ asutamislepingu rikkumise tõttu;
            
         
               —
            
            
               mõista kohtukulud välja Euroopa Liidu Nõukogult.
            
         Väited ja peamised argumendid
   Euroopa Parlament toob oma hagi toetuseks välja ühe ainsa väite, mis tuleneb vaidlustatud otsuse õigusliku aluse valest valikust. Kuna see otsus puudutab tegelikult põhiliselt Euroopa Investeerimispangalt ühenduse tagatise alusel toetuse saamiseks abikõlblike või potentsiaalselt abikõlblike riikide hulgas arengumaid, oleks selle otsuse pidanud vastu võtma EÜ artikli 179 ja EÜ artikli 181a alusel ning mitte ainult viimati nimetatud artikli alusel, mis jätab oma kohaldamisalast välja koostöö arengumaadega.
   
      (1)  ELT L 414, lk 95.